
	POLUGODIŠNJI IZVJEŠTAJ O IZVRŠENJU FINANCIJSKOG PLANA DRŽAVNOODVJETNIČKOG VIJEĆA ZA 2026.




	
	  


	Državnoodvjetničko vijeće sastavilo je Polugodišnji izvještaj o izvršenju financijskog plana za 2026. u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23).  

PRIHODI 

Državnoodvjetničko vijeće je u 2026. godini planiralo ukupno prihoda u tekućem planu u iznosu od 589.100,00 eura.

Planirani ukupni prihodi u tekućem planu sastoje se od općih prihoda i primitaka (izvor 11) iz nadležnog proračuna za financiranje rashoda poslovanja u iznosu 583.800,00 eura i za financiranje rashoda za nabavu nefinancijske imovine u iznosu od 5.300,00 eura.

RASHODI 

Ukupni rashodi Državnoodvjetničkog vijeća izvršeni u prvom polugodištu 2026. iznose 146.797,99 eura, što čini 24,92 % tekućeg plana za 2026. godinu i veći su u odnosu na prethodno izvještajno razdoblje.
Najveći dio izvršenih rashoda odnosi se na rashode za zaposlene i materijalne rashode.

U nastavku se daje pojašenjenje predloženih i izvršenih rashoda financijskog plana Državnoodvjetničkog vijeća u prvom polugodištu 2026.

Rashodi za zaposlene

Rashodi za zaposlene planirani su u tekućem planu za 2026. godinu u iznosu od 250.500,00 eura. Isti rashodi izvršeni su u iznosu 71.522,98 eura što čini 28,55 % izvršenja tekućeg plana 2026. godine, a odnose se na rashode za plaće za redovan rad i plaće za prekovremeni rad zaposlenih u Državnoodvjetničkom vijeću, doprinose za obvezno zdravstveno osiguranje i ostale rashode za zaposlene za isplatu uskrsnice i regresa. 




Materijalni rashodi

Materijalni rashodi planirani su u iznosu od 330.700,00 eura, a izvršeni su u prvom polugodištu 2026. u iznosu od 74.853,63 eura ili 22,63 % u odnosu na tekući plan za 2026. godinu i veći su u odnosu na prethodno izvještajno razdoblje. Navedeni rashodi poslovanja odnose se na redovno poslovanje Državnoodvjetničkog vijeća. 

Rashodi za službena putovanja izvršeni su u iznosu od 1.080,00 eura, što čini 15,43 % tekućeg plana za 2026. godinu, a odnose se na službena putovanja zaposlenika na redovita godišnja savjetnovanja.
Rashodi za računalne usluge izvršeni su u iznosu od 1.765,52 eura, što čini 51,93 % tekućeg plana za 2026. godinu a odnose se na mjesečne naknade FINE za korištenje servisa e-računa, usluge održavanja i podrške WEB sustavu kao i usluge održavanja programa.
Najveći dio izvršenih materijalnih rashoda odnosi se na rashode za naknade za rad predstavničkih i izvršnih tijela, povjerenstava i slično. Navedeni rashodi izvršeni su u iznosu od 50.241,24 eura ili 20,51 % u odnosu na tekući plan za 2026. godinu a odnose se na naknade članovima DOV-a za sudjelovanje na sjednicama Državnoodvjetničkog vijeća i naknade troškova prijevoza za dolazak članova DOV-a na sjednice. 

Financijski rashodi 

Financijski rashodi planirani su u tekućem planu za 2026. godinu u iznosu od 2.600,00 eura, a izvršeni su u iznosu od 421,38 eura ili 16,21 % u odnosu na tekući plan za 2026. godinu. Navedeni rashodi odnose se na rashode za bankarske usluge i usluge platnog prometa. 


Rashodi za nabavu nefinancijske imovine

Rashodi za nabavu nefinancijske imovine planirani su u tekućem planu za 2026. godinu u iznosu od 5.300,00 eura. U prvom polugodištu 2026. nije bilo izvršenja navedenih rashoda. 
Rashodi za nabavu nefinancijske imovine odnose se na nabavu uredske opreme i namještaja,  komunikacijske opreme, prijevoznih sredstava i ulaganja u računalne programe.


Zagreb, 15. srpnja 2026.

